Aug 17,2015
బ్యాగులు, ప్యూరిఫైయర్‌ల పంపిణీ..
బెంగళూరు: కెనరా బ్యాంకు బెంగళూరు మెట్రో సర్కిల్‌ హెచ్‌ఎస్‌ఆర్‌ లేఅవుట్‌లో అధికారులు 'ఖాతాదారుల సమావేశం' నిర్వహించారు. బ్యాంకు ఎగ్జిక్యూటివ్‌ డైరెక్టర్‌ హరిదీష్‌ కుమార్‌ ఈ కార్యక్రమానికి అధ్యక్షత వహించారు. కార్యక్రమానికి హాజరైన వారితో ఆయన ఇష్టాగోష్టి నిర్వహించారు. కార్పొరేట్‌ సామాజిక బాధ్యతలో భాగంగా ఆయన స్థానిక స్కూలు పిల్లలకు బ్యాగ్‌లను అందజేశారు. ప్రత్యేక సంరక్షణ అవసరమైన వారి కోసం కృషి చేస్తున్న సమర్థనం ట్రస్టుకు ఆయన వాటర్‌ ప్యూరిఫైయర్‌లను అందజేశారు. ఈ కార్యక్రమంలో బ్యాంకు చీఫ్‌్‌ కస్టమర్‌ సర్వీస్‌ ఆఫీసర్‌ బీఎన్‌ఆర్‌ రత్నాకర్‌, కెనరా బ్యాంకు స్థానిక శాఖ జీఎం రవీంద్ర బండారీతో పాటు పలువురు అధికారులు పాల్గొన్నారు.
మీ స్నేహితులకు రికమెండ్ చెయ్యండి